CELEX: 62014TN0105
Language: sk
Date: 2014-02-12 00:00:00
Title: Vec T-105/14: Žaloba podaná 12. februára 2014 – TrekStor/ÚHVT – Scanlab (iDrive)

14.4.2014   
            
            
               SK
            
            
               Úradný vestník Európskej únie
            
            
               C 112/54
            
         Žaloba podaná 12. februára 2014 – TrekStor/ÚHVT – Scanlab (iDrive)
   (Vec T-105/14)
   2014/C 112/70
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: TrekStor Ltd (Hong-Kong, Hong-Kong) (v zastúpení: M. Alber, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Scanlab AG (Puchheim, Nemecko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zmenil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 2. decembra 2013 vo veci R 2330/2012-1 v tom zmysle, že v plnom rozsahu vyhovie žiadosti o zápis ochrannej známky „iDrive“ a zamietne námietku namietajúceho,
            
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: slovná ochranná známka „iDrive“ pre tovary zaradené do triedy 9 (prihláška slovnej ochrannej známky Spoločenstva č. 10267573).
   
      Majiteľ ochrannej známky alebo označenia namietaných v námietkovom konaní: Scanlab AG.
   
      Namietaná ochranná známka alebo označenie: národná slovná ochranná známka „IDRIVE“ pre tovary a služby zaradené do tried 9 a 42.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) v spojení s článkom 43 ods. 5 nariadenia č. 207/2009.